|  |
| --- |
| **Y Swyddfa Rheoleiddio Niwclear** |
| Adroddiad Safle ONR  Magnox Cyfyngedig – Trawsfynydd |



Adroddiad Safle ONR

Magnox Cyfyngedig - Trawsfynydd

Adroddiad am y cyfnod: 1 Hydref 2022 – 31 Mawrth 2023

Awdur: Arolygydd Safle Enwebedig, Rhanbarth Cymreig Magnox

Cymeradwywyd gan: Arweinydd Cyflawni SDFW

Rhif y Rhifyn: 0

Dyddiad Cyhoeddi: Ebrill -2023

Cyf. Cofnod ONR: 2023/23304

Rhagair

Cyhoeddir yr adroddiad hwn fel rhan o ymrwymiad yr ONR i sicrhau bod gwybodaeth am weithgareddau arolygu a rheoleiddio sy’n ymwneud â’r safle uchod ar gael i’r cyhoedd. Dosberthir adroddiadau i aelodau ar gyfer Grŵp Rhanddeiliaid Safle Trawsfynydd (SSG) ac maent hefyd ar gael ar wefan yr ONR (http://www.onr.org.uk/llc/).

Mae arolygwyr safle o'r ONR fel arfer yn mynychu cyfarfodydd SSG Trawsfynydd lle cyflwynir yr adroddiadau hyn a byddant yn ymateb i unrhyw gwestiynau a godir yno. Dylai unrhyw un sy'n dymuno gwneud ymholiadau ynghylch materion sy'n cael eu cynnwys yn yr adroddiad hwn gysylltu â'r ONR.

Cynnwys

[1. Arolygiadau 4](#_Toc124509190)

[2. Materion Arferol 4](#_Toc124509191)

[3. Materion Anarferol 6](#_Toc124509192)

[4. Gweithgarwch Rheoleiddiol 7](#_Toc124509193)

[5. Newyddion gan ONR 8](#_Toc124509194)

[6. Cysylltiadau 8](#_Toc124509195)

# Arolygiadau

## Dyddiad(au) Arolygu

Cynhaliodd arolygydd safle’r ONR arolygiadau ar y dyddiadau dilynol yn ystod y cyfnod adrodd 1 Hydref 2022 – 31 Mawrth 2023:

* 4 a 5 Hydref
* 22 a 23 Tachwedd
* 14 a 15 Rhagfyr
* 21 Mawrth

# Materion Arferol

## Arolygiadau

Cynhelir arolygiadau fel rhan o’r broses ar gyfer monitro cydymffurfiaeth â’r canlynol:

• yr amodau a atodwyd gan yr ONR i'r drwydded safle niwclear a roddwyd o dan Ddeddf Gosodiadau Niwclear 1965 (NIA65) (fel y'i diwygiwyd);

• Deddf Ynni 2013;

• Deddf Iechyd a Diogelwch yn y Gwaith ac ati 1974 (HSWA74);

• rheoliadau a wnaed o dan HSWA74, er enghraifft Rheoliadau Ymbelydredd Ïoneiddio 2017 (IRR17) a Rheoliadau Rheoli Iechyd a Diogelwch yn y Gwaith1999 (MHSWR99);

• Rheoliadau Diogelwch Diwydiannau Niwclear (NISR) 2003 (fel y'i diwygiwyd); a,

• Gorchymyn Diwygio Rheoleiddio (Diogelwch Tân) 2005.

Mae’r arolygiadau’n golygu monitro gweithredoedd y trwyddedai ar y safle mewn perthynas â digwyddiadau, gweithrediadau, cynnal a chadw, prosiectau, addasiadau, newidiadau i achosion diogelwch ac unrhyw faterion eraill a allai effeithio ar ddiogelwch. Mae’n ofynnol i’r trwyddedai wneud a gweithredu trefniadau digonol o dan yr amodau sydd ynghlwm wrth y drwydded er mwyn sicrhau cydymffurfiaeth gyfreithiol. Mae arolygiadau’n ceisio barnu digonolrwydd y trefniadau hyn a'u modd gweithredu.

Yn ystod y cyfnod hwn, roedd arolygiadau arferol o’r safle yn cynnwys y dilynol:

• rheoli gweithrediadau gan gynnwys rheolaeth a goruchwyliaeth;

• rheoli gwastraff ymbelydrol;

• datgomisiynu;

• archwilio, cynnal a chadw, arolygu a phrofi; ac,

• iechyd a diogelwch confensiynol (heb fod yn niwclear).

Gall aelodau’r cyhoedd, a hoffai gael rhagor o wybodaeth am weithgareddau arolygu’r ONR yn ystod y cyfnod adrodd, weld Adroddiadau Ymyrraeth safle yn www.onr.org.uk/intervention-records ar ein gwefan [www.onr.org.uk](http://www.onr.org.uk).

Os oes gennych unrhyw ymholiadau ynghylch ein gweithgareddau arolygu, e-bostiwch [contact@onr.gov.uk](mailto:contact@onr.gov.uk).

## Gwaith Arall

Drwy gydol y cyfnod adrodd hwn, mae arolygydd diogelwch safle enwebedig yr ONR wedi cynnal cyfarfodydd bob pythefnos gyda chynrychiolydd tîm arwain Trawsfynydd i gynnal ymwybyddiaeth sefyllfaol ar faterion yn ymwneud â diogelwch niwclear, diogeledd, mesurau diogelu, trafnidiaeth, ac iechyd a diogelwch confensiynol. Gan gynnwys: gwytnwch y gweithlu, cydnerthedd trefniadau brys, gwytnwch y gadwyn gyflenwi, diogelwch tân, digwyddiadau ar y safle a gweithgareddau a gynhelir ar y safle. Ni amlygwyd unrhyw faterion arwyddocaol i ONR.

Mynychodd yr ONR SSG Trawsfynydd a gynhaliwyd ar 31/01/2023. Darparwyd adroddiad ac fe’i cyhoeddir ar wefan yr ONR.

Mae'r ONR yn parhau i fynychu Grŵp Tactegol Cyflwr Terfynol Trawsfynydd (TESTG) Magnox Cyfyngedig (ML) a chyfarfodydd technegol eraill i drafod gweithgareddau datgomisiynu'r safle, gan gynnwys paratoadau ar gyfer dymchwel a gwaredu arfaethedig y pyllau (PCDD), Safestores (adeiladau'r Adweithydd) lleihau uchder (AD) a rhaglen dreigl o ddatgomisiynu, a thaith i'r cyflwr terfynol.

Ar 3/04/2023 cwblhaodd yr ONR drosglwyddiad cynlluniedig arferol o Arolygydd Safle enwebedig ar gyfer safle Trawsfynydd. Roedd hyn yn cynnwys yr arolygydd safle enwebedig newydd yn cyfarfod â thîm arwain Trawsfynydd, cynrychiolwyr diogelwch, a phobl eraill sy'n gweithio ar y safle.

# Materion Anarferol

Mae'n ofynnol i drwyddedeion gael trefniadau i ymateb i faterion a digwyddiadau anarferol. Mae arolygwyr yr ONR yn barnu pa mor ddigonol yw ymateb y trwyddedai, gan gynnwys camau a gymerir i roi unrhyw welliannau angenrheidiol ar waith.

Nid oedd unrhyw faterion neu ddigwyddiadau o'r fath o bwys yn ystod y cyfnod.

# Gweithgarwch Rheoleiddiol

Gall yr ONR gyhoeddi dogfennau ffurfiol i sicrhau cydymffurfiaeth â gofynion rheoleiddiol. O dan amodau trwydded safle niwclear, mae'r ONR yn cyhoeddi dogfennau rheoleiddio, sydd naill ai'n caniatáu gweithgaredd neu'n ei gwneud yn ofynnol i ryw fath o gamau gael eu cymryd; fel arfer gelwir y rhain gyda’i gilydd yn ‘Offerynnau Trwydded’ (LIs) ond gallant fod ar ffurfiau eraill. Yn ogystal, gall arolygwyr gymryd amrywiaeth o gamau gorfodi, gan gynnwys cyhoeddi Hysbysiad Gorfodi.

Ni chyhoeddwyd unrhyw LI, Hysbysiadau Gorfodi na llythyrau Gorfodi yn ystod y cyfnod hwn.

Gellir gweld adroddiadau sy'n manylu ar ein penderfyniadau rheoleiddio ar wefan yr ONR yn <http://www.onr.org.uk/pars/>.

# Newyddion gan ONR

I gael y newyddion a’r wybodaeth ddiweddaraf gan ONR, darllenwch a thanysgrifiwch i’n cylchlythyr e-bost rheolaidd ‘Newyddion ONR’ yn [www.onr.org.uk/onrnews](http://www.onr.org.uk/onrnews).

# Cysylltiadau

Y Swyddfa Reoleiddio Niwclear

Redgrave Court

Merton Road

Bootle

Glannau Mersi

L20 7HS

gwefan: [www.onr.org.uk](http://www.onr.org.uk)

e-bost: [Contact@onr.gov.uk](mailto:Contact@onr.gov.uk)

Cyhoeddir y ddogfen hon gan yr ONR. I gael rhagor o wybodaeth am yr ONR, neu i adrodd am anghysondebau neu anghywirdebau yn y cyhoeddiad hwn, ewch i http://www.onr.org.uk/feedback.htm.

Os dymunwch ailddefnyddio'r wybodaeth hon ewch i www.onr.org.uk/copyright.htm am fanylion.

Ar gyfer dogfennau cyhoeddedig, y copi electronig ar wefan yr ONR yw’r fersiwn mwyaf cyfredol sydd ar gael i’r cyhoedd o hyd ac mae copïo neu argraffu yn gwneud y ddogfen hon heb ei rheoli.